Аҧсны аекологиа аинститут аиҳабы Роман Дбар ажурналистцәа рзы апресс-конференциа мҩаҧигеит .
04.10.2018
Роман Дбар ипресс-конференциаҿы, тема хаданы ишьҭыхын адунеи зегь аҿы зҽызыҧсахуа аҳауа ҳтәыла анырра ахьынӡанаҭо, ари проблема дуны ишықәгыло ауааҧсыра зегьы рзы . Аҧсны , аҵыхәтәантәи аамҭазы , иубарҭоуп аҳауа аҧхарра ишацлаз , аҳауатә алышәшәарақәа ракәзар, акырынтә еиҳахо иалагеит . Арҭқәа ирыхҟьаны ҳаҧсабараҿы ицәырҵуа иалагеит , ҳтәыла ақыҭанхамҩа аҧхасҭа ҕәҕәа азҭо ахәаҷақәа рацәаны . Аҧсны , ашыцҵлақәеи , апальмақәеи зфо ахәаҷақәа ирҿагыланы иқәҧоижьҭеи акыр шықәсқәа ҵуеит. Аекологиатә институт имҩаҧнаго аҭҵаарақәеи амониторингқәеи инарықәыршәаны , аусурақәа цоит . Аха иагьа ус акәзаргьы иҟоуп аҭыҧқәа ашыцҵлақәа реиқәырхара ахьзалымшаз .Амармалташьтә пҭы акәзар , абар ҧшьы-шықәсоуп уи анырҵәаразы аусмҩаҧгатәқәа еиҿыркаауеижьҭеи. Роман Дбар иазгәеиҭеит, иарбан методу иаҳа алҵшәа аазырҧшуа адунеи аҿы ишҭырҵаахьоу . Аҧсны имҩаҧырго аметодқәа амармалташьтә пты ахыҧхьаӡара маҷк еиҵанатәит уҳәарц алшоит . Аха урҭ шьаҭанкыла рықәгаразы , аамҭа аҭахыуп . Аҧсабараҿы иҟоуп амармалташьтә пты зфо ахәаҷақәа , аха дара макьана ицәыргам. «.Иара убас Уажәазы , аптқәа адзыҧхьало акартон иалхны акыгақәа аҭуанқәеи , абарҵақәеи рҟны иргылатәуп »-иҳәеит Роман Дбар .
244
Роман Дбар ипресс-конференциаҿы, тема хаданы ишьҭыхын адунеи зегь аҿы зҽызыҧсахуа аҳауа ҳтәыла анырра ахьынӡанаҭо, ари проблема дуны ишықәгыло ауааҧсыра зегьы рзы . Аҧсны , аҵыхәтәантәи аамҭазы , иубарҭоуп аҳауа аҧхарра ишацлаз , аҳауатә алышәшәарақәа ракәзар, акырынтә еиҳахо иалагеит . Арҭқәа ирыхҟьаны ҳаҧсабараҿы ицәырҵуа иалагеит , ҳтәыла ақыҭанхамҩа аҧхасҭа ҕәҕәа азҭо ахәаҷақәа рацәаны . Аҧсны , ашыцҵлақәеи , апальмақәеи зфо ахәаҷақәа ирҿагыланы иқәҧоижьҭеи акыр шықәсқәа ҵуеит. Аекологиатә институт имҩаҧнаго аҭҵаарақәеи амониторингқәеи инарықәыршәаны , аусурақәа цоит . Аха иагьа ус акәзаргьы иҟоуп аҭыҧқәа ашыцҵлақәа реиқәырхара ахьзалымшаз .Амармалташьтә пҭы акәзар , абар ҧшьы-шықәсоуп уи анырҵәаразы аусмҩаҧгатәқәа еиҿыркаауеижьҭеи. Роман Дбар иазгәеиҭеит, иарбан методу иаҳа алҵшәа аазырҧшуа адунеи аҿы ишҭырҵаахьоу . Аҧсны имҩаҧырго аметодқәа амармалташьтә пты ахыҧхьаӡара маҷк еиҵанатәит уҳәарц алшоит . Аха урҭ шьаҭанкыла рықәгаразы , аамҭа аҭахыуп . Аҧсабараҿы иҟоуп амармалташьтә пты зфо ахәаҷақәа , аха дара макьана ицәыргам. «.Иара убас Уажәазы , аптқәа адзыҧхьало акартон иалхны акыгақәа аҭуанқәеи , абарҵақәеи рҟны иргылатәуп »-иҳәеит Роман Дбар .
Оцените новость:
+1
+2
+3
+4
+5
Сохраните ссылку или поделитесь с друзьями